Document ID: 32002D0970

Απόφαση του Συμβουλίου
της 18ης Νοεμβρίου 2002
για τη σύναψη εξ ονόματος της Ευρωπαϊκής Κοινότητας της διεθνούς συμφωνίας του 2001 για το κακάο
(2002/970/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2,
την πρόταση της Επιτροπής,
Εκτιμώντας τα ακόλουθα:
(1) Με την απόφαση της 2ας Μαρτίου 2001, η διάσκεψη διαπραγμάτευσης που συστάθηκε στο πλαίσιο της CNUCED ενέκρινε το κείμενο της διεθνούς συμφωνίας του 2001 για το κακάο.
(2) Η νέα αυτή συμφωνία αποτέλεσε αντικείμενο διαπραγματεύσεων για να διαδεχθεί τη διεθνή συμφωνία για το κακάο του 1993, όπως παρατάθηκε, η οποία θα εξακολουθήσει να ισχύει έως τις 30 Σεπτεμβρίου του 2003 το αργότερο.
(3) Η διεθνής συμφωνία για το κακάο του 2001 είναι ανοικτή προς υπογραφή και προς κατάθεση των εγγράφων κύρωσης, αποδοχής ή έγκρισης.
(4) Η Κοινότητα είναι μέλος της διεθνούς συμφωνίας για το κακάο του 1993 όπως παρατάθηκε και, επομένως, είναι προς το συμφέρον της να εγκρίνει τη συμφωνία που προορίζεται να τη διαδεχθεί,
ΑΠΟΦΑΣΙΖΕΙ:
Άρθρο 1
Η διεθνής συμφωνία του 2001 για το κακάο εγκρίνεται εξ ονόματος της Ευρωπαϊκής Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία και να προβεί στην κατάθεση του εγγράφου έγκρισης εξ ονόματος της Κοινότητας.
Βρυξέλλες, 18 Νοεμβρίου 2002.

Labels: 3
17
5